आईजीआईएमएस में नर्सों के ज्वाइन करते ही चालू हो जाएगा गंभीर मरीजों के लिए एचडीयू
पटना | आईजीआईएमएसमें नई नर्सों के ज्वाइन करते ही हाई डिपेंडेंसी यूनिट (एचडीयू) की सुविधा बहाल हो जाएगी। 40 बेड की एचडीयू बनकर तैयार हो गई है। अपर चिकित्सा अधीक्षक डॉ. मनीष मंडल ने बताया कि एचडीयू का शुल्क आईसीयू से कम रखा गया है। वार्ड में किसी मरीज के गंभीर होने पर आईसीयू में ले जाना पड़ता है। एचडीयू की सुविधा बहाल हो जाने पर उन्हें आईसीयू में नहीं, बल्कि एचडीयू में भर्ती कर दिया जाएगा। हर फ्लाेर पर इसकी सुविधा मिलेगी। इसके लिए 64 नर्सों की जरूरत है। 84 नर्सों को नियुक्ति पत्र भेज दिया गया है। उन्हें 14 दिन के अंदर ज्वाइन कर लेना है।
hin_Deva hin_Deva